कुसै मनचले दी फबती सुनियै जिसलै कोई कुड़ी खब्बे भरमट्टे गी उबड़ा चुक्कियै ते मत्थै त्रेह‌्‌रा बट्ट पाइयै जरा-क पिच्छें दिखदी ऐ तां फबती कस्सने आला जागत मसूमियत दसदे होई अपनी मुंडी दूए पासै फेरी लैंदा ऐ। फी जिसलै कुड़ी अपने रस्तै अग्गें बधन लगदी ऐ तां ओ परतियै किश लिंधा-जन हास्सा हसदे ते मनै च सोचदे होई ओदे पिच्छें घरै जां स्कूलै तक अगड़ा चली पौंदा ऐ जे ‘आक्खेआ ते इन्न किश नेईं पर बिंद रुकी ते है। जागतै दा झाका बिंद होर खु’ल्ली जंदा ऐ ते ओ मुड़ियै किश टचकौल्ली करने दी सबील बनान लगी पौंदा ऐ। इस बारै सपोलिया साह‌्व ने इयां लिखे दा ऐ-’